Lḥif tettwali-t tmeṭṭut d akken yusa-d seg yir zhar am yir liḥala it-ttidir. akken yebγu yili lḥal tameṭṭut tḥemmel liser d lahna xas akka teεteb aṭas di tudert-is ama deg temεict-is ama di ttrebga n warraw-is, tamettut d tin id-yettbanen deg uxeddim-is s lhif d tin yesεan iγil tezmer i yiman-is , xas akken tamettut d lsas n wergaz, tezga tettwahqer, rran-tt deg rrif xas ur tedlim, yella wanda ur tettwahsab ara d aεeggal am wiyad ladγa ma yella ur tesεi ara darya. Asefru-agi ibeggen-d d akken zahr-is yeεkes si zik, ulac win ur nesεi zher am nettat ayen akk i tεac s tmara, s temses s yir liḥala deg usefru-agi.